CELEX: 32018D0718
Language: hr
Date: 2018-05-14 00:00:00
Title: Provedbena odluka Komisije (EU) 2018/718 оd 14. svibnja 2018. o suspenziji statusa Malte kao područja službeno slobodnog od tuberkuloze u pogledu stada goveda i izmjeni Priloga I. Odluci 2003/467/EZ (priopćeno pod brojem dokumenta C(2018) 2762) (Tekst značajan za EGP. )

16.5.2018   
            
            
               HR
            
            
               Službeni list Europske unije
            
            
               L 120/12
            
         PROVEDBENA ODLUKA KOMISIJE (EU) 2018/718
   оd 14. svibnja 2018.
   o suspenziji statusa Malte kao područja službeno slobodnog od tuberkuloze u pogledu stada goveda i izmjeni Priloga I. Odluci 2003/467/EZ
   
      
         (priopćeno pod brojem dokumenta C(2018) 2762)
      
   
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Direktivu Vijeća 64/432/EEZ od 26. lipnja 1964. o zdravstvenim problemima životinja koji utječu na trgovinu govedima i svinjama unutar Zajednice (1), a posebno njezin Prilog A I. točku 5.,
   budući da:
   
               (1)
            
            
               Direktiva 64/432/EEZ primjenjuje se na trgovinu govedima unutar Unije. U njoj su utvrđeni uvjeti za proglašavanje određene države članice službeno slobodnom od tuberkuloze u pogledu stada goveda i uvjeti za zadržavanje tog statusa.
            
         
               (2)
            
            
               Odlukom Komisije 2003/467/EZ (2) države članice navedene u poglavlju 1. njezina Priloga I. proglašene su službeno slobodnima od tuberkuloze u pogledu stada goveda.
            
         
               (3)
            
            
               Provedbenom odlukom Komisije (EU) 2016/448 (3) Malta je uvrštena na popis u poglavlju 1. Priloga I. Odluci 2003/467/EZ.
            
         
               (4)
            
            
               Malta je u studenome 2017. prijavila slučaj izbijanja tuberkuloze goveda, što je potvrđeno izolacijom bakterije M. bovis pri laboratorijskom ispitivanju. Tijekom popratnih ispitivanja goveda iz drugog stada bila su pozitivna na testu za tuberkulozu goveda. To drugo stado primilo je životinje iz stada u kojem je tuberkuloza prvotno potvrđena.
            
         
               (5)
            
            
               Malta je poduzela mjere utvrđene u Prilogu A I. Direktivi 64/432/EEZ te je konkretno ukinula prvom stadu status stada službeno slobodnog od tuberkuloze i suspendirala status drugog stada. Malta stoga više ne ispunjava kriterije za zadržavanje statusa područja službeno slobodnog od tuberkuloze goveda kako su utvrđeni u točki 4. Priloga A I. Direktivi 64/432/EEZ, a izvor zaraze i dalje nije utvrđen.
            
         
               (6)
            
            
               Na temelju informacija koje je Malta dostavila o slučajevima izbijanja tuberkuloze goveda Komisija je zaključila da postoje dokazi o znatnoj promjeni stanja u pogledu tuberkuloze goveda u toj državi članici.
            
         
               (7)
            
            
               Stoga bi se status Malte kao područja službeno slobodnog od tuberkuloze goveda trebao suspendirati sve dok rezultati nadziranja i epidemioloških ispitivanja ne pokažu da je izbijanje bolesti pod kontrolom, da se primjenjuju mjere u skladu s točkom 4. podtočkama (b), (c) i (d) priloga A I. Direktivi 64/432/EEZ i da postotak stada goveda za koja je potvrđeno da su zaražena tuberkulozom manji od 0,1 % svih stada tijekom neprekinutog razdoblja od 12 mjeseci, na kraju kojeg bi najmanje 99,9 % stada goveda trebalo dobiti status stada službeno slobodnog od tuberkuloze.
            
         
               (8)
            
            
               Prilog I. Odluci 2003/467/EZ trebalo bi stoga na odgovarajući način izmijeniti.
            
         
               (9)
            
            
               Mjere predviđene ovom Odlukom u skladu su s mišljenjem Stalnog odbora za bilje, životinje, hranu i hranu za životinje,
            
         DONIJELA JE OVU ODLUKU:
   Članak 1.
   1.   Suspendira se status Malte kao područja službeno slobodnog od tuberkuloze u pogledu stada goveda.
   2.   Kako bi zadržala status područja službeno slobodnog od tuberkuloze, Malta mora ispunjavati sljedeće uvjete:
   
               (a)
            
            
               uvjeti iz točke 4. podtočaka (b), (c) i (d) Priloga A I. Direktivi 64/432/EEZ i dalje su ispunjeni;
            
         
               (b)
            
            
               sva su stada goveda bila podvrgnuta testiranju na tuberkulozu goveda u skladu s postupcima iz točke 1. Priloga A I. Direktivi 64/432/EEZ;
            
         
               (c)
            
            
               postotak stada goveda za koja je potvrđeno da su zaražena tuberkulozom nije bio veći od 0,1 % svih stada tijekom neprekinutog razdoblja od 12 mjeseci;
            
         
               (d)
            
            
               po završetku razdoblja od 12 mjeseci iz podstavka (c) najmanje 99,9 % stada goveda dobilo status stada službeno slobodnog od tuberkuloze.
            
         Članak 2.
   Prilog I. Odluci 2003/467/EZ mijenja se u skladu s Prilogom ovoj Odluci.
   Članak 3.
   Ova je Odluka upućena državama članicama.
   
      Sastavljeno u Bruxellesu 14. svibnja 2018.
      
         
            Za Komisiju
         
         Vytenis ANDRIUKAITIS
         
            Član Komisije
         
      
   
   
      (1)  SL 121, 29.7.1964., str. 1977/64.
   
   
      (2)  Odluka Komisije 2003/467/EZ od 23. lipnja 2003. o uvođenju službenog statusa slobodnog od tuberkuloze, bruceloze i enzootske leukoze goveda nekim državama članicama i regijama država članica u pogledu stada goveda (SL L 156, 25.6.2003., str. 74.).
   
      (3)  Provedbena odluka Komisije (EU) 2016/448 оd 23. ožujka 2016. o izmjeni priloga I. i II. Odluci 2003/467/EZ u odnosu na službeni status Malte kao područja slobodnog od tuberkuloze i bruceloze u pogledu stada goveda (SL L 78, 24.3.2016., str. 78.).
   
      PRILOG
      U Prilogu I. Odluci 2003/467/EZ poglavlje 1. zamjenjuje se sljedećim:
      
         
            „POGLAVLJE 1.
         
         
            Države članice službeno slobodne od tuberkuloze
         
         
                     Oznaka ISO
                  
                  
                     Država članica
                  
               
                     BE
                  
                  
                     Belgija
                  
               
                     CZ
                  
                  
                     Češka
                  
               
                     DK
                  
                  
                     Danska
                  
               
                     DE
                  
                  
                     Njemačka
                  
               
                     EE
                  
                  
                     Estonija
                  
               
                     FR
                  
                  
                     Francuska
                  
               
                     LV
                  
                  
                     Latvija
                  
               
                     LT
                  
                  
                     Litva
                  
               
                     LU
                  
                  
                     Luksemburg
                  
               
                     HU
                  
                  
                     Mađarska
                  
               
                     NL
                  
                  
                     Nizozemska
                  
               
                     AT
                  
                  
                     Austrija
                  
               
                     PL
                  
                  
                     Poljska
                  
               
                     SI
                  
                  
                     Slovenija
                  
               
                     SK
                  
                  
                     Slovačka
                  
               
                     FI
                  
                  
                     Finska
                  
               
                     SE
                  
                  
                     Švedska”